8 साल की बच्ची की मौत, रात में फोन पर वीडियो देखते वक्त हादसा हुआ
Kerala 8 Year Old Girl Dies Due To  Mobile Phone Explosion. Follow Kerala News, Headlines And Latest Updates On Dainik Bhaskar. केरल में सोमवार को मोबाइल फोन के फटने से एक 8 साल की बच्ची की मौत हो गई। यह हादसा तब हुआ जब वह मोबाइल चला रही थी। आदित्यश्री नाम की बच्ची ने मोबाइल को अपने चेहरे के पास ही रखा हुआ था
केरल में त्रिसुर जिले के तिरुविल्वमला में मोबाइल फोन फटने से 8 साल की बच्ची की मौत हो गई। घटना सोमवार रात 10:30 बजे की है पुलिस ने मंगलवार को इसकी जानकारी दी। पुलिस फॉरेंसिक टीम और एक्सपर्ट्स के साथ मामले की जांच कर रही है।
मीडिया रिपोर्ट्स के मुताबिक, पूर्व ब्लॉक पंचायत सदस्य अशोक कुमार की बेटी आदित्यश्री ने मोबाइल चेहरे के पास ही रखा हुआ था। तभी उसमें धमाका हो गया। वह तीसरी क्लास में पढ़ती थी।
पुलिस का कहना है कि बच्ची लंबे समय से वीडियो देख रही थी, ऐसे में आशंका है कि बैटरी ओवरहीट होकर फट गई। मोबाइल तीन साल पहले खरीदा गया था। पिछले साल इसकी बैटरी बदलवाई गई थी। धमाका इतना तेज था कि बच्ची के चेहरे पर गंभीर चोटें आईं, उसके दाएं हाथ की उंगलियां टूट गईं और हथेली बुरी तरह से जल गई। उसकी मौके पर ही मौत हो गई।
फोन से हुए हादसों की ये खबरें भी पढ़ सकते हैं...
उज्जैन में बुजुर्ग के उड़े चीथड़े, चार्जिंग पर लगे मोबाइल के फटने से हादसे की आशंका 
उज्जैन में एक दिल दहला देने वाली घटना में एक बुजुर्ग के चीथड़े उड़ गए। आशंका है कि चार्जिंग पर लगे मोबाइल के फटने से उनकी जान चली गई। फिलहाल पुलिस मामले की जांच में जुटी है। मामला उज्जैन के बड़नगर का है। दयाराम बारोड (60) रुनिजा रोड पर उनके खेत में बने कमरे में अकेले रहते थे। पूरी खबर पढ़ें...
​​​​व्यक्ति के जेब में फटा मोबाइल, शर्ट में लगी आग को लोगों ने पानी डालकर बुझाया
शाजापुर जिले के ग्राम लोहारी में एक व्यक्ति का मोबाइल अचानक ब्लास्ट हो गया। मोबाइल जेब में फटने की वजह से शर्ट में आग लग गई। मौके पर मौजूद लोगों ने तुरंत आग को बुझा दिया। जानकारी के मुताबिक हादसा तब हुआ जब किसान रमेशचंद्र मंडलोई किसी काम से गांव में निकले थे। पूरी खबर पढ़ें...